กฎกระทรวงกฎกระทรวงกำหนดค่าธรรมเนียมเกี่ยวกับการจดทะเบียนเครื่องจักรพ.ศ. ๒๕๖๐[๑] อาศัยอำนาจตามความในมาตรา๑๗ วรรคหนึ่ง แห่งพระราชบัญญัติจดทะเบียนเครื่องจักรพ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติจดทะเบียนเครื่องจักร (ฉบับที่ ๓)พ.ศ. ๒๕๕๘ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้ข้อ๑ ให้ยกเลิก(๑) กฎกระทรวง ฉบับที่ ๗ (พ.ศ. ๒๕๓๒)ออกตามความในพระราชบัญญัติจดทะเบียนเครื่องจักร พ.ศ. ๒๕๑๔(๒) กฎกระทรวง ฉบับที่ ๑๖ (พ.ศ. ๒๕๔๗)ออกตามความในพระราชบัญญัติจดทะเบียนเครื่องจักร พ.ศ. ๒๕๑๔(๓) กฎกระทรวง ฉบับที่ ๑๗ (พ.ศ. ๒๕๕๑)ออกตามความในพระราชบัญญัติจดทะเบียนเครื่องจักร พ.ศ. ๒๕๑๔ข้อ๒ ให้กำหนดค่าธรรมเนียม ดังต่อไปนี้(๑)ค่าจดทะเบียนกรรมสิทธิ์เครื่องจักร(ก)เครื่องจักรซึ่งมีมูลค่าเกินห้าแสนบาท เครื่องละ ๗๕๐บาทหรือถ้าจดทะเบียนหลายเครื่องในโรงงานหรือสถานที่เดียวและคราวเดียวกัน ไม่เกิน ๑๒,๐๐๐ บาท(ข)เครื่องจักรซึ่งมีมูลค่าเกินหนึ่งแสนบาทแต่ไม่เกินห้าแสนบาท เครื่องละ ๖๐๐บาทหรือถ้าจดทะเบียนหลายเครื่องในโรงงานหรือสถานที่เดียวและคราวเดียวกัน ไม่เกิน ๑๒,๐๐๐ บาท(ค)เครื่องจักรซึ่งมีมูลค่าเกินห้าหมื่นบาทแต่ไม่เกินหนึ่งแสนบาท เครื่องละ ๓๐๐บาทหรือถ้าจดทะเบียนหลายเครื่องในโรงงานหรือสถานที่เดียวและคราวเดียวกัน ไม่เกิน ๑๒,๐๐๐ บาท(ง)เครื่องจักรซึ่งมีมูลค่าไม่เกินห้าหมื่นบาท เครื่องละ ๖๐บาทหรือถ้าจดทะเบียนหลายเครื่องในโรงงานหรือสถานที่เดียวและคราวเดียวกัน ไม่เกิน ๑๒,๐๐๐ บาท(จ)กรณีจดทะเบียนกรรมสิทธิ์เครื่องจักรหลายเครื่องและมีมูลค่าต่างกันในโรงงานหรือสถานที่เดียวและคราวเดียวกันให้คิดค่าจดทะเบียนกรรมสิทธิ์เครื่องจักรที่มีมูลค่าสูงกว่าก่อนตามลำดับและรวมค่าธรรมเนียมแล้ว ไม่เกิน ๑๒,๐๐๐ บาท(๒)ค่าจดทะเบียนโอนกรรมสิทธิ์เครื่องจักร เครื่องละ ๑๐๐บาทหรือถ้าจดทะเบียนหลายเครื่องในโรงงานหรือสถานที่เดียวและคราวเดียวกัน ไม่เกิน ๒,๐๐๐ บาท(๓)ค่าออกใบแทนหนังสือสำคัญแสดงการจดทะเบียนเครื่องจักร ฉบับละ ๑๐๐บาท(๔) ค่าเครื่องหมายการจดทะเบียนซึ่งเจ้าพนักงานได้ประทับหรือทำไว้ที่เครื่องจักร เครื่องหมายละ ๑๒๐ บาทหรือถ้าประทับหรือทำไว้หลายเครื่องในโรงงานหรือสถานที่เดียวและคราวเดียวกัน ไม่เกิน ๑,๒๐๐ บาท(๕)ค่าออกใบอนุญาตเป็นผู้ตรวจสอบเครื่องจักรเอกชน ฉบับละ ๑,๐๐๐ บาท(๖) ค่าออกใบแทนใบอนุญาตเป็นผู้ตรวจสอบเครื่องจักรเอกชน ฉบับละ ๕๐๐บาท(๗)ค่าต่ออายุใบอนุญาตเป็นผู้ตรวจสอบเครื่องจักรเอกชน ครั้งละ ๕๐๐บาท(๘)ค่าจดทะเบียนใหม่ตามมาตรา ๑๑หรือมาตรา ๑๒ ครั้งละ ๓๐๐บาท(๙) ค่าจดทะเบียนการจำนองหรือขายฝากเครื่องจักร พันละ ๑ ของจำนวนเงินที่จำนองหรือขายฝากแต่อย่างสูงไม่เกิน๑๒๐,๐๐๐ บาท(๑๐)ค่าจดทะเบียนโอนสิทธิรับจำนองเครื่องจักร พันละ ๑ ของจำนวนเงินที่จำนองแต่อย่างสูงไม่เกิน ๖,๐๐๐ บาท(๑๑)ค่าตรวจเอกสารซึ่งนายทะเบียนเก็บรักษาไว้ ครั้งละ ๔๐บาท(๑๒)ค่าคัดสำเนาเอกสารพร้อมด้วยคำรับรองว่าถูกต้อง หน้าละ ๑๐บาทให้ไว้ ณ วันที่ ๒๐กุมภาพันธ์ พ.ศ. ๒๕๖๐อุตตม สาวนายนรัฐมนตรีว่าการกระทรวงอุตสาหกรรมหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่ได้มีการปรับปรุงบัญชีอัตราค่าธรรมเนียมท้ายพระราชบัญญัติจดทะเบียนเครื่องจักรพ.ศ. ๒๕๑๔ ประกอบกับมาตรา ๑๗ วรรคหนึ่ง แห่งพระราชบัญญัติจดทะเบียนเครื่องจักรพ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติจดทะเบียนเครื่องจักร (ฉบับที่ ๓)พ.ศ. ๒๕๕๘ บัญญัติให้รัฐมนตรีว่าการกระทรวงอุตสาหกรรมมีอำนาจ ออกกฎกระทรวงกำหนดค่าธรรมเนียมไม่เกินอัตราในบัญชีท้ายพระราชบัญญัติสมควรปรับปรุงการกำหนดค่าธรรมเนียมเกี่ยวกับการจดทะเบียนเครื่องจักรให้สอดคล้องกับบัญชีอัตราค่าธรรมเนียมดังกล่าว จึงจำเป็นต้องออกกฎกระทรวงนี้ปริยานุช/จัดทำ๘ มีนาคม ๒๕๖๐พรวิภา/ตรวจ๘ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๒๕ ก/หน้า ๑๒/๒๘ กุมภาพันธ์ ๒๕๖๐